b'\n_START_ARTICLE_\nDrugi poro\xc4\x8dnik (Indija)\n_START_PARAGRAPH_\nDrugi poro\xc4\x8dnik je \xc4\x8dastni\xc5\xa1ki voja\xc5\xa1ki \xc4\x8din Indijske kopenske vojske, ki v sklopu Natovega standarda STANAG 2116 sodi v razred OF-1. \xc4\x8cin je bil neposredno prevzet po istem britanskem \xc4\x8dinu, pri \xc4\x8demer so zamenjali krono z narodnim grbom Indije in tudi preoblikovali zvezdo. Trenutno \xc4\x8din ni ve\xc4\x8d v aktivni uporabi, saj so \xc4\x8dastni\xc5\xa1ki kadeti neposredno povi\xc5\xa1ani v \xc4\x8din poro\xc4\x8dnika._NEWLINE_Nadrejen je \xc4\x8dinu subederja majorja in podrejen \xc4\x8dinu poro\xc4\x8dnika. Enakovreden je \xc4\x8dinu pilota \xc4\x8dastnika Indijskega vojnega letalstva in \xc4\x8dinu podporo\xc4\x8dnika Indijske vojne mornarice._NEWLINE_Oznaka \xc4\x8dina je sestavljena iz ene zvezde.'